Folketing
2000-08-24

Hr. Frank Dahlgaard siger, at et ja til euroen fører til mindre frihed og mangfoldighed, og at det må være imod Venstres ideologi. Jeg ser på det stik modsat. Et ja til euroen, en fælles valuta, giver større frihed. En fælles valuta er med til at få det indre marked og dermed den frie handel til at fungere bedre, og derfor er euroen fuldt ud forenelig med det grundlæggende i liberal tankegang, nemlig fri handel over landegrænserne. Og den frihed til at kunne regulere kronekursen, som hr. Frank Dahlgaard tilsyneladende gerne vil have, er ikke en frihed, vi synes er positiv, og det er ikke engang en frihed, man betjener sig af i dag. Hr. Frank Dahlgaard hører vel også til de nejsigere, der hævder, at han fortsat ønsker kronen bundet til euroen. Så han taler om en frihed, som han alligevel ikke vil betjene sig af. Til hr.